OpenLLM-France/wikimedia huggingface dataset:
# Yung Gravy

Matthew Raymond Hauri, conegut a la indústria musical com a Yung Gravy, és un cantant i raper americà que crea música del gèneres Hip-Hop i Trap. La seva popularitat va emergir per primer cop quan es va popularitzar la seva cançó “Mr. Clean” a 2017, i a 2022 va treure la seva primera cançó que va arribar al Billboard Hot 100 “Betty (Get Money)”.

## Biografia

Matthew Raymond Hauri va néixer el 19 de març de l'any 1996 a Rochester, Minnesota. El seu pare, Peter Johannes Hauri, era un psicòleg swec-america, especialitzat en l'insomni (1933-2013) i la seva mare, Cynthia Cleveland Hauri, es una psiquiatra.
Va passar el principi de la seva vida a l'estat en el que va néixer, Minnesota.´ A Minnesota va anar a l'escola Rochester Mayo High School, però després de graduar-se va emigrar a Wisconsin per fer la formació de college i anar a la Universitat de Wisconsin.

## Carrera musical

Mentres Matthew Raymond Hauri estava anant a la universitat va començar a treure cançons a soundcloud per diversió amb inspiració de l'auge dels rappers Lil Yachty i Lil Peep, fins que a 2016 va decidir deixar la feina per dedicar-se completament a la seva carrera musical. A 2016 va treure la cançó “Mr. Clean”, però van passar quatre anys fins que va rebre un títol de la RIAA.
A l'octubre 2017 va revelar la seva cara per primer cop quan va treure el videoclip de “Mr. Clean” que va rebre milions de visites i va fer que es popularitzés molt.
A finals de 2017 el Yung Gravy estava preparat per fer el seu primer tour a través de la USA.

## Discografia

Article principal: Discografia - Yung Gravy

### Àlbums

* Albums
* Thanksgiving's eve
* Sensational
* Baby Gravy 2 (ft. bbno$)
* Gasanova
* Marvelous

### Solos

* Solos
* Mr. Clean
* Baby Gravy
* Yung Gravity
* Snow Cougar
* Shining on My Ex
* lunno
* Jack Money Bean
* Welcome To Chillis
* Off The Goop
* Wussup
* Betty (Get Money)
* Cake and cognac
* Hot Tub

## Referències

* ↑ «Yung Gravy» (en anglès). [Consulta: 26 octubre 2022].
* 1 2 3 «Who is Yung Gravy? Everything You Need to Know» (en anglès americà). [Consulta: 28 octubre 2022].
* ↑ «Yung Gravy» (en anglès americà). [Consulta: 26 octubre 2022].
* ↑ «Dr. Peter J. Hauri Obituary, June 25, 1933 - January 31, 2013» (en anglès americà). Arxivat de l'original el d’octubre 28, 2022. [Consulta: 28 octubre 2022].
* ↑ «Dr. Cynthia Hauri Psychiatry. Rochester MN» (en anglès). [Consulta: 28 octubre 2022].
* ↑ «Mayo High grad riding the Gravy train to musical fame» (en anglès americà). [Consulta: 28 octubre 2022].
* 1 2 3 «BIOGRAFíA DE YUNG GRAVY - DATOS, INFANCIA, VIDA FAMILIAR DEL RAPERO Y COMPOSITOR - CANTANTES» (en castellà). [Consulta: 28 octubre 2022].
* ↑ «Yung Gravy – Mr. Clean». [Consulta: 26 octubre 2022].
* ↑ «Gold & Platinum» (en anglès americà). [Consulta: 28 octubre 2022].

## Enllaços externs

* https://creamium.net/
# Can Colom

«Can Colom» té aquests significats:
* Can Colom (Bordils), masia a Bordils (Gironès)
* Can Colom (l'Hospitalet de Llobregat), masia a l'Hospitalet de Llobregat (Barcelonès). Masia de planta quadrada
* Can Colom (Sant Pere Pescador), casa al nord del nucli urbà de Sant Pere Pescador (l'Alt Empordà)
* Torre de Can Colom, torre de guaita al cim d'un pujol, al vessant nord-oriental del puig de Cucala
# Escimne de Quios

Escimne de Quios (grec antic: Σκύμνος ὁ Xῖος) fou un geògraf de l'antiga Grècia nascut a l'illa de Quios. Es tracta d'un autor amb molt poques referències, que es limiten totes a autors tardans: Esteve de Bizanci, Apol·loni i els escolis a Apol·loni de Rodes. D'aquestes referències, solament es pot deduir que va ser l'autor d'una obra de geografia intitulada Periegesi.
Holstenius i Vossius identificaren aquesta Periegesi amb els Iambes al Rei Nicomedes, una obra geogràfica en vers que romania anònima. Posteriorment, Meineke, en la seva edició dels Geographi Graeci Minores de 1846, demostrà que l'autoria era falsa, i anomenà l'autor d'aquesta obra Pseudo-Escimne.
L'obra real d'Escimne de Quios, és una periègesi, i sembla que era escrita en prosa, i les poques referències que hi ha no tenen cap semblança amb els Iambes al Rei Nicomedes.

## Referències

* ↑ Smith, William. «Scymnus». A: A Dictionary of Greek and Roman Biography and Mythology. Vol. III. Boston: Little, Brown and co., 1867, p. 762 [Consulta: 27 desembre 2022].
* ↑ Hunter, Richard. «The Prologue of the Periodos to Nicomedes ('Pseudo-Scymnus')». A: Groningen Workshops on Hellenistic Poetry: Beyond the Canon. 11. Leuven: Peters Publishers, 2006, p. 123–140. ISBN 9789042918139.
* ↑ Meineke, August. Scymnii Chii Periegesis et Dionysii Descriptio Graeciae (en llatí), 1846.
* ↑ Bunbury, E. H.. A History of ancient geography among the Greeks and Romans from earliest ages till the fall of the Roman Empire. 2. Londres: John Murray, 1879, p. 69–74.

## Bibliografia complementària

* Aubrey Diller, The Tradition of the Minor Greek Geographers (1952)
# Pollastre Gōng Bǎo

El pollastre Gōng Bǎo (xinès tradicional: 宮保雞丁, xinès simplificat: 宫保鸡丁, pinyin: Gōng bǎo jī dīng), també conegut com a pollastre Kung Pao, és un plat tradicional de la gastronomia de la província de Sichuan, a la Xina. Es tracta d'un plat de pollastre amb verdures, bitxo i cacauets. La recepta tradicional porta també pebre de Sichuan.
Tot i ser un plat típic de Sichuan, actualment s'ha estès per la Xina i el món. Ara bé, les variants de la recepta de fora de la província de Sichuan solen ser menys picants.

## Història

Es creu que el plat pren el nom del funcionari de finals de la dinastia Qing Ding Baozhen (1820–1886), governador de la província de Sichuan. El seu títol era el de Gōngbǎo (xinès tradicional: 宮保, xinès simplificat: 宫保, pinyin: Gōngbǎo, Wade-Giles: Kung¹-pao$^3$, literalment 'guardià del palau') terme del qual el plat pren el nom. La llegenda explica que foren els habitants de la província els qui, sabent que arribava un nou governador amant del pollastre i el picant, crearen el plat. Durant la Revolució Cultural el nom del plat esdevingué políticament incorrecte a causa de la seva associació amb Ding Baozhen. Degut a això, el plat es va reanomenar com a pollastre Hóngbǎo (xinès tradicional: 紅寶雞丁, xinès simplificat: 红宝鸡丁, pinyin: Hóng bǎo jī dīng, literalment 'daus de pollastre tresor vermell') per paral·lelisme amb el Petit llibre roig (xinès tradicional: 紅寶書, xinès simplificat: 红宝书, pinyin: Hóngbǎoshū) de Mao. Fora de la Xina sovint s'ha confós el "bǎo" del nom amb el caràcter 炮 (bāo), que vol dir "fregit ràpid", creient així que el nom posat durant la revolució cultural volia dir "pollastre fregit ràpid" (obviant però la presència del caràcter hóng). El nom pollastre Hóngbǎo es va mantenir fins a la seva rehabilitació política als anys 1980 per les reformes de Deng Xiaoping.

## Preparació

Com la majoria de plats xinesos, pot servir-se per si sol o bé en forma de gài fàn (sobre arròs bullit), chǎo fàn (amb arròs saltat) o lāo miàn (sobre fideus), entre d'altres.

## Popularització

Es tracta d'un plat molt popular tant a la Xina com a molts països occidentals, on hi ha arribat tradicionalment de mans d'immigrants xinesos. A la Xina es pot trobar pràcticament a tot arreu a preus assequibles. A la resta del món la recepta sol ser menys picant que la original i rarament inclou pebre de Sichuan.
També es poden trobar, sobretot a països occidentals, variacions no genuïnes del plat amb altres ingredients principals en substitució del pollastre, com ara gambes.

## Referències

* ↑ «Ding Baozhen—an outstanding minister of the Qing Dynasty» (en anglès). replay.waybackmachine.org, 20-08-2008. Arxivat de l'original el 20 agost 2008. [Consulta: 18 novembre 2016].
* 1 2 Mella, Andrea. «Comida china – Pollo Gong Bao» (en castellà). enbeijing.com, 14-08-2014. [Consulta: 27 novembre 2016].
* ↑ Block, Melissa. «Savoring the Spice in Kung Pao Chicken» (en anglès). NPR, 06-08-2008. [Consulta: 18 novembre 2016].
# Bosquerola de coroneta taronja

La bosquerola de coroneta taronja (Leiothlypis celata) és un ocell de la família dels parúlids (Parulidae).

## Hàbitat i distribució

Cria en zones de bosc decidu i mixt, chaparral i boscos de ribera des de l'oest i centre d'Alaska cap a l'est, a través del centre de Canadà fins al sud de Labrador i cap al sud a través de l'oest dels Estats Units. Passa l'hivern en Califòrnia, Baixa Califòrnia i altres zones de Mèxic nord-occidental.

## Referències

* ↑ «Bosquerola de coroneta taronja». Cercaterm. TERMCAT, Centre de Terminologia. Rev. 20/03/2022(català)
# Can Griera (Riells del Fai)

Can Griera és una masia del poble de Riells del Fai, en el terme municipal de Bigues i Riells, al Vallès Oriental, en el nucli de la Vall Blanca.
Està situada al costat de llevant del carrer de la Vall Blanca, a tocar de les cases agrupades que formen aquest nucli.

## Enllaços externs

* Institut Cartogràfic de Catalunya; cal fer dos passos d'aproximació
# Yung Libro sa Napanood Ko

Yung Libro sa Napanood Ko és una pel·lícula filipina dirigida per Bela Padilla, i produïda per Viva Communications, Inc., que s'estrenarà el 8 d'abril de l'any 2023. Yung Libro sa Napanood Ko és una de les vuit pel·lícules oficials que van competir en l'edició inaugural del 49è Festival de cinema d'estiu de Metro Manila (2023).

## Repartiment principal

El repartiment principal està integrat per,
* Bela Padilla
* Yoo Min-gon
* Boboy Garovillo
* Lorna Tolentino

## Referències

* ↑ Iglesias, Iza. «1st Summer MMFF reveals 8 official entries» (en anglès), 25-02-2023. [Consulta: 14 març 2023].
* ↑ «You are being redirected...». [Consulta: 14 març 2023].
* ↑ «Coco Martin's ‘Apag' leads 8 entries for inaugural Metro Manila Summer Film Festival». abs-cbnnews.com. ABS-CBN News. [Consulta: 24 febrer 2023].
* ↑ «Bakit walang horror film na kasali sa 1st Summer MMFF?» (en anglès). [Consulta: 14 març 2023].

## Bibliografia complementària

* Yeatter, Bryan L. Cinema of the Philippines: A History and Filmography, 1897-2005 (en anglès). McFarland & Company, 2007. ISBN 978-0-7864-3047-5.

## Vegeu també

* About Us But Not About Us
* Apag
* Here Comes the Groom
* Kahit Maputi Na Ang Buhok Ko
* Love You Long Time
* Single Bells
* Unravel: A Swiss Side Love Story
# Estel circumpolar

Un estel circumpolar és aquell que mai no es pon sota l'horitzó de l'observador. És a dir, aquelles estreles que pel fet d'estar molt prop del pol descriuen un cercle complet al seu voltant sense tallar l'horitzó, motiu pel qual són sempre visibles.
El nombre d'objectes circumpolars visibles augmenta amb la latitud.
Als Països Catalans són circumpolars diverses constel·lacions com l'Ossa Major, l'Ossa Menor, Dragó, Cefeu i Cassiopea.
Un estel és circumpolar si la seva declinació és més gran que la colatitud del lloc. És a dir: Per una latitud de +40° seran circumpolars tots els estels que tinguin una declinació més gran de +50°, per una latitud de -24° seran circumpolars tots els estels amb una declinació més gran de -66°. Per analogia, si el que coneixem és la declinació de l'estel, tindrem que per una declinació de +78° serà circumpolar en totes les latituds superiors a +12°. Per a un observador situat al pol Nord són circumpolars totes les estreles que estiguen en l'hemisferi nord, és a dir per "dalt" de l'equador, parlant amb precisió, les que tenen declinació positiva. Per a un observador situat en l'equador totes les estreles ixen i es ponen, i no veu estreles circumpolars. Per a un observador situat a 40º de latitud són circumpolars totes les estreles que disten menys de 40º del pol nord.
Els egipcis coneixien les estreles circumpolars, que van designar com a estreles que no coneixen la fatiga i també estreles que no coneixen la destrucció. S'identificaven els cels del nord amb una regió on no podia existir la mort, el país on es gaudia d'una vida eterna i feliç.
La resta de les estreles, inclosos el sol i els planetes, descriuen només part d'un cercle, i tallen l'horitzó en dos punts: l'ortus i l'ocàs.
# Escales del Sant Crist

Les Escales del Sant Crist és una obra de Canet de Mar (Maresme) protegida com a Bé Cultural d'Interès Local.

## Descripció

Les escales de Sant Crist són especialment interessants per la seva convexitat, que permet dividir les aigües cap als dos costats i caminar còmodament per la part central. Segons consta a l'inventari d'immobles d'interès arquitectònic de propietat municipal de la Diputació de Barcelona, l'origen del carrer és el segle xvi, i al 1913 Joan Dotras i Manyà va projectar les escales que van ser construïdes per Josep Cabruja. Per a la construcció de les voreres i el recreixement dels paviments del Torrent dels Lledoners han desaparegut els tres primers graons.
Destaca la capella del Sant Crist amb una làmpada modernista que pren formes vegetals.

## Referències

* 1 2 «Escales del Sant Crist». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 febrer 2019].
# Polítop convex

Un polítop convex és un tipus especial de polítop que té la propietat que també és un conjunt convex de punts de l'espai n-dimensional R$^n$. Alguns autors utilitzen els termes «polítop convex» i «políedre convex» indistintament, mentre que d'altres prefereixen mantenir la distinció entre les nocions de políedre i polítop.
Addicionalment, algunes obres també requereixen que el polítop sigui un conjunt fitat, mentre que d'altres (incloent-hi aquest article) permeten que els polítops siguin no fitats.
Els polítops convexos tenen un paper important en diverses branques de les matemàtiques i en camps aplicats, de manera notable en programació lineal.

## Referències

* ↑ Branko Grünbaum, Convex Polytopes, 2nd edition, prepared by Volker Kaibel, Victor Klee, and Günter M. Ziegler, 2003, ISBN 0-387-40409-0, ISBN 978-0-387-40409-7, 466pp.
* ↑ Mathematical Programming, by Melvyn W. Jeter (1986) ISBN 0-8247-7478-7, p. 68
# Bosquerola de front verdós

La bosquerola de front verdós (Setophaga pityophila) és un ocell de la família dels parúlids (Parulidae).

## Hàbitat i distribució

Habita zones amb pins a Cuba i nord de les Bahames.

## Referències

* ↑ «Bosquerola de front verdós». Cercaterm. TERMCAT, Centre de Terminologia. Rev. 20/01/2023(català)
# Kirby

«Kirby» té aquests significats:
* Toponímia:
** Kirby (Arkansas)
** Kirby (Indiana)
** Kirby (Ohio)
** Kirby (Texas)
** Kirby (Vermont)
** Kirby (Wyoming)
** Kirby (Wisconsin)
* Biografies:
** Ralph Kirby (Birmingham, 1884 - ?, 1945), entrenador anglès
** William Kirby (1975, Perth), nedador australià
* Miscel·lània:
** Kirby (personatge), personatge de videojocs, protagonista de la saga Kirby
** Kirby (pel·lícula), pel·lícula muda de 1923
# Cantagallo

* Aquest article tracta sobre el municipi de la província de Salamanc. Vegeu-ne altres significats a «Cantagallo (Cornudella de Montsant)».
Cantagallo és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 287 | 290 | 277 | 257 |

## Enllaços externs

* Enllaç a Wikisalamanca
# Yungipicus kizuki

Yungipicus kizuki, anteriorment anomenat Picoides kizuki, és un ocell de la família dels pícids (Picidae) que habita boscos i ciutats del nord-est de la Xina, sud-est de Sibèria, Corea, les illes Kurils, el Japó i les illes Ryukyu. El seu nom específic, kizuki, deriva aparentment de la paraula japonesa 啄木鳥 (kitsutsuki), que significa 'picot'.

## Referències

* ↑ Jobling, 2010, p. 214, «kizuki».

## Bibliografia

* Jobling, J. A. Helm Dictionary of Scientific Bird Names (en anglès). Christopher Helm, 2010. ISBN 9781408133262.
# Estació de Llevant - les Planes

Mapa TramBaix T1, T2 i T3 :
Llevant - les Planes és una estació capçalera de la línia T2 de la xarxa del Trambaix, abans anomenada Sant Martí de l'Erm (fins al 10 de gener de 2010), com la d'Hospital Sant Joan Despí | TV3.
L'estació està situada sobre l'avinguda de Barcelona, a l'alçada de l'avinguda del Baix Llobregat, a Sant Joan Despí i es va inaugurar el 3 d'abril de 2004 amb l'obertura del Trambaix. A l'estació de la T2 se li pot afegir el sufix de -Baixador perquè és una estació secundària, ja que només disposa d'una andana i una via, no disposa de marquesina i a més no va ser fins al 2007 que va disposar de màquina d'autovenda de bitllets.
Trambaix :
| Procedència/Destinació | < | Línia | > | Procedència/Destinació |
| Francesc Macià | Centre Miquel Martí i Pol | | terminal | terminal |

## Referències

* ↑ Trambcn: A partir de l'11 de gener, nous horaris al Trambaix.

## Vegeu també

* Tram
* Xarxa ferroviària de Catalunya
# Políxena

Políxena (en grec antic Πολυξένη) era, segons la mitologia grega, una de les filles de Príam i Hècuba. Se la considera la més jove de totes.
La Ilíada no en parla, però sí diverses epopeies posteriors. La seva història està relacionada amb la llegenda d'Aquil·les, i s'expliquen diverses tradicions sobre la seva trobada amb l'heroi. Una diu que Políxena era a la font quan Troilos abeurava el seu cavall. Va aparèixer Aquil·les, que perseguia Troilos, i el va matar. Políxena es va escapar, no sense haver despertat l'amor en Aquil·les. Una altra versió deia que Políxena, amb Andròmaca i Príam havia anat a la tenda d'Aquil·les a reclamar el cos d'Hèctor. Com que l'heroi es mostrava insensible als precs del pare i de la vídua del seu enemic, Políxena es va oferir a quedar-se com esclava amb ell, i el va entendrir. Aquesta versió va relacionada amb la de la "traïció" d'Aquil·les. L'heroi va oferir a Príam, per obtenir la mà de Políxena, abandonar els grecs i tornar a la seva pàtria, o bé lluitar al costat dels troians. L'acord s'havia de segellar al temple d'Apol·lo Timbreu. En una trobada nocturna amb Aquil·les, Políxena aconsegueix que li digui el seu punt feble. L'endemà mateix li explica al seu germà Paris, que, amagat darrere de l'estàtua del déu, li va disparar la fletxa que el va matar.
Després del saqueig de Troia, segons una tradició, va ser decapitada davant la tomba d'Aquil·les pel fill d'aquest, Neoptòlem, igual que el seu pare el rei de Troia, Príam. Aquesta versió la segueixen els poetes tràgics, especialment Eurípides, que comenta que el sacrifici tenia per objecte propiciar una travessia sense problemes a les naus gregues de retorn a la pàtria. Una altra versió deia que Políxena havia estat ferida per Diomedes i Odisseu, durant l'assalt a Troia, i que va morir per les seves ferides. Neoptòlem li va donar sepultura.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. D'Homer al segle ii dC. Enciclopèdia Catalana - Fundació Institut Cambó, 2015, p. 1392. ISBN 9788441224223.
* ↑ «A Dictionary of Greek and Roman biography and mythology, Poly'xena». [Consulta: 23 setembre 2021].
* ↑ Grimal, Pierre. Diccionari de mitologia grega i romana. Barcelona: edicions de 1984, 2008, p. 453. ISBN 9788496061972.
# Kiran Rao

Kiran Rao (en telugu: కిరణ్ రావు, en hindi: किरण राव; Hyderabad, Telangana, 7 de novembre de 1973) és una guionista, realitzadora i productora índia. Personalitat prominent del cinema hindi, va cofundar el 2016 la Fundació Paani, una organització sense ànim de lucre dedicada a la lluita contra la sequera a la regió de Maharashtra.
Casada durant 15 anys amb Aamir Khan, un dels actors més famosos de l'Índia, van divorciar al començament del mes de juliol del 2021. És cosina de la famosa actriu Aditi Rao Hydari.

## Filmografia
### Com a directora

* Dhobi Ghat (2011)

### Com a productora

* Jaane Tu... Ya Jaane Na (2008) (productora associada)
* Peepli Live (2010)
* Dhobi Ghat (2011)
* Delhi Belly (2011)
* Talaash (2012)
* Dangal (2016)
* Secret Superstar (2017)
* Rubaru Roshni (2019) (documental per a la televisió)

### Com a presentadora

* Ship of Theseus (2013)

## Referències

* ↑ «Indian superstar Aamir Khan and producer wife Kiran Rao to divorce» (en anglès). CNN, 03-07-2021. [Consulta: 3 juliol 2021].
# Cantaguineus

Cantaguineus és una serra situada al municipi de Montblanc (Conca de Barberà), amb una elevació màxima de 898,1 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Šalčininkai

Šalčininkai ( escoltar (?·pàg.), en polonès: Soleczniki) és una ciutat del comtat de Vílnius. Es troba al sud-est de Vílnius (Lituània) prop de la frontera amb Belarús.

## Història

Šalčininkai va rebre els seus drets de ciutat el 1956 i és la capital social del districte municipal de Šalčininkai. Té una població multi-ètnica de polonesos (72%), lituans (13%), russos (7%) i belarussos (4%). Šalčininkai conté el nombre més alt de percentatge de polonesos de qualsevol ciutat a Lituània. L'escut d'armes de la ciutat, dissenyat per Arvydas Každailis, mostra tres avellanes que simbolitzen la solidaritat de la població.

## Ciutats agermanades

* Łowicz, Polònia
* Żnin, Polònia
* Sokółka, Polònia
* Łomża, Polònia

## Referències

* ↑ «Soleczniki. Web oficial». Nowe Miasto Lubawskie. [Consulta: 8 desembre 2013].

## Enllaços externs

* Šalčininkai - Lloc web oficial
# Esfer

Esfer, en llatí Sphaerus, en grec antic Σφαῖρος, anomenat, segurament pel país on va néixer, Βοσποριανός per Diògenes Laerci, o Βορυσθενιτης per Plutarc, fou un filòsof estoic. Va estudiar primer amb Zenó de Citium i més tard amb Cleantes. Va viure a Alexandria en el regnat dels dos primers Ptolemeus. També va ensenyar a Esparta. Va gaudir de gran reputació entre els estoics per l'exactitud de les seves definicions. Crisip va escriure una obra contra algunes de les opinions d'Esfer.
Diògenes Laerci fa un llistat dels tractats que va escriure:
* 1. Περὶ κόσμου, Sobre l'univers.
* 2. Περὶ στοιχείων σπέρματος, Sobre les rengleres de llavors.
* 3. Περὶ τὺχης, Sobre l'atzar.
* 4. Περὶ ἐλαχίστων, Sobre les coses petites.
* 5. Πρὸς τὰς ἀτόμους καὶ τὰ ἔδωλα, Contra els àtoms i les imatges.
* 6. Περὶ αἰσθητηρίων, Sobre la intel·ligència.
* 7. Περὶ Ἡρακλειτου έ δίατρίβῶν, Sobre Heràclit, cinc converses.
* 8. Περὶ τῆς ἠθικῆς διατάξεως, Sobre la disposició ètica.
* 9. Περὶ καθήκοντος, Sobre el deure.
* 10. Περὶ ὁρμῆς, Sobre els impulsos.
* 11. Περὶ παθῶν, Sobre les passions.
* 12. Διατριβαί, Discursos.
* 13. Περὶ βασιλείας, Sobre la monarquia.
* 14. Περὶ Λακωνικῆς πολιτείας, Sobre el règim lacedemoni.
* 15. Περὶ Λυκούργου καὶ Σωκράτους, Sobre Licurg i Sòcrates.
* 16. Περὶ νόμου, Sobre la llei.
* 17. Περὶ μαντικῆς, Sobre l'endevinació.
* 18. Διάλογοι ἐρωτίκοί, Diàlegs d'amor.
* 19. Περὶ τῶν Ἐρετριακῶν φιλοσόφων, Sobre els filòsofs d'Eretria.
* 20. Περὶ ὁμοίων, Sobre les semblances.
* 21. Περὶ ὅρων, Sobre les definicions.
* 22. Περὶ ἕξεως, Sobre els costums.
* 23. Περὶ τῶν ἀντιλεγομένων, Sobre les contradiccions.
* 24. Περὶ λόγου, Sobre la raó.
* 25. Περὶ πλούτου, Sobre la riquesa.
* 26. Περὶ δόξης, Sobre l'opinió.
* 27. Περὶ θανάτου, Sobre la mort.
* 28. Τέχνη διαλεκτική, L'art de la dialèctica.
* 29. Περὶ κατηγορημάτων, Sobre les categoritzacions.
* 30. Περὶ ἀμφιβολιῶν, Sobre les paraules ambigües.
* 31. Epístoles.
Actualment no existeix cap d'aquestes obres.

## Referències

* ↑ Sphaerus a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 895